Produkty a služby v roku 2012 (2011)

Europol ako hlavné podporné centrum EÚ pre operácie orgánov činných v trestnom konaní Prevádzková podpora na operácie a pre spoločné vyšetrovateľské tímy zahŕňa: spracovanie údajov, správy krížového porovnania, oznámenie pozitívneho výsledku vyhľadávania (hit notification), technickú/forenznú podporu a odborné znalosti, rozmiestnenie mobilných kancelárií, správy o analýze, operačnú koordináciu v ústredí Europolu, operačné zasadnutia, finančnú pomoc atď. Došlo k značnému nárastu operačnej podpory poskytnutej členským štátom, čo potvrdzuje zjavný trend z predošlých rokov týkajúci sa zvyšovania požiadaviek na všetky služby Europolu: — 15 949 podporených cezhraničných prípadov, 16 % nárast oproti roku 2011 (13 697), — Europol začal alebo aktívne podporoval 645 vyšetrovaní v členských štátoch so zameraním na prioritné oblasti zločinu, — 1 429 vypracovaných správ krížového porovnania v porovnaní s 984 v roku 2011 (45 % nárast), — 712 vypracovaných operačných analytických správ v porovnaní s 340 správami v roku 2011 (109 % nárast), — hlavný vyšetrovateľ (hlavní vyšetrovatelia) operácií v členských štátoch a odborníci z členských štátov vyjadrili vysoký stupeň spokojnosti s analýzami a operačnou podporou, ktoré poskytuje Europol, — Europol finančne podporil 208 operačných zasadnutí a 30 zasadnutí platformy EMPACT, — Europol finančne podporil 30 vyšetrovaní falšovania eura, — Europol podporil 30 (17) spoločných vyšetrovateľských tímov ako riadny člen, — Vykonávanie článkov 4, 9 a 10 dohody o programe sledovania financovania terorizmu spracovaním všetkých súvisiacich požiadaviek a informácií z USA. Kapacita strategickej analýzy Strategické produkty – odhad hrozieb, situačné správy a upozornenia spravodajských služieb: — Úrad vypracoval 14 strategických správ o organizovanom zločine a 6 strategických správ o terorizme, napr. hodnotenie hrozieb na západnom Balkáne, situačnú správu o migrujúcich organizovaných zločineckých skupinách, TE-SAT, správu o zločineckom financovaní terorizmu a rôzne oznámenia o zistení hrozby organizovanej trestnej činnosti. Europol ako informačné centrum o trestnej činnosti v EÚ Zariadenia na správu informácií, aplikácia pre bezpečnú výmennú sieť informácií (SIENA), informačný systém Europolu (EIS), sieť kontaktných úradov. — Europol, členské štáty a externí partneri si vymenili spolu 414 334 operačných správ v aplikácii SIENA, čo predstavuje 25 % nárast oproti roku 2011 (330 633). — Na konci roka 2012 Europol zdieľal 65 % (53 %) všetkých správ v aplikácii SIENA. — Systém EIS obsahoval na konci roka 2012 186 896 (183 240) predmetov so zvýšeným podielom osobných predmetov (najdôležitejšie a najcennejšie predmety z hľadiska trestného konania). — Koncom roka 2012 bolo so systémom SIENA prepojených 19 národných úradov členských štátov pre vymáhanie majetku. — 150 kontaktných pracovníkov úradu zabezpečuje priame spojenie medzi ústredím Europolu v Haagu a 27 národnými jednotkami Europolu v hlavných mestách členských štátov. Uľahčujú výmenu informácií a poskytovanie podpory a koordinácie pre prebiehajúce vyšetrovania. Europol je tiež hostiteľom kontaktných pracovníkov z 10 štátov a organizácií mimo EÚ, ktoré s Europolom spolupracujú na základe dohôd o spolupráci. Europol okrem toho dočasne vyslal dvoch kontaktných pracovníkov do Washingtonu (USA) a jedného do ústredia Interpolu v Lyone (Francúzsko). Europol ako centrum EÚ na presadzovanie práva Platformy Europolu pre expertov (EPE), platformy na výmenu údajov a systémy uchovávania dát, znalostné produkty a služby, odborné vzdelávanie, konferencie a semináre na zvyšovanie povedomia: — 28 expertných oblastí obsiahnutých v platforme Europolu pre expertov, ktorá zahŕňa 2 663 aktívnych účtov (12 platforiem a 500 užívateľov na konci roka 2011). — Europol ďalej posilnil kapacitu boja proti počítačovej kriminalite a pripravil sa na hosťovanie Európskeho centra boja proti počítačovej kriminalite od 1. januára 2013. — Prümské asistenčné pracovisko bolo zriadené v januári 2012 a plne sprevádzkované 1. apríla 2012. — Europol podporil poskytnutie 55 školení (organizovaných Europolom, CEPOLom alebo členskými štátmi). — Výročná Európska policajná konferencia bola usporiadaná v novom ústredí Europolu. Vonkajšie vzťahy Europol spolupracuje s niekoľkými partnermi z EÚ, tretími krajinami a medzinárodnými organizáciami. Výmena informácií s týmito partnermi sa uskutočňuje na základe dohôd o spolupráci. Na základe strategických dohôd si obe zainteresované strany môžu vymieňať všetky informácie s výnimkou osobných údajov, zatiaľ čo operačné dohody umožňujú aj výmenu osobných údajov. — 20 strategických dohôd a 11 operačných dohôd na konci roka 2012 (18 nečlenských krajín EÚ, 10 orgánov a agentúr EÚ a ďalšie tri medzinárodné organizácie vrátane Interpolu). — Výmena informácií s externými partnermi (8 547) sa zvýšila o 29 % v porovnaní s rokom 2011 (6 608). — Priamy prístup do aplikácie SIENA má spolu 13 partnerov operačnej spolupráce (o deväť viac ako v roku 2011).